Document ID: 31993D0026

31993D0026
L 016/24
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 декември 1992 година
относно списъка на предприятията в Република Хърватска, одобрени за внос на прясно месо в Общността
(93/26/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък и свине, и на прясно месо от трети страни (1), последно изменена с Регламент (ЕИО) № 1601/92 (2) на Съвета, и по-специално член 4, параграф 1 и член 18, параграф 1, букви а) и б) от него,
като има предвид, че за да може да се разреши износът на прясно месо към Общността, предприятията, разположени в трети страни, трябва да отговарят на общите и специални условия, определени в Директива 72/462/EИО;
като има предвид, че Република Хърватска е предала, в съответствие с член 4, параграф 3 от Директива 72/462/ЕИО, списък на предприятията, на които е разрешено да изнасят към Общността;
като има предвид, че тези предприятия са били предмет на инспектиране на място от Общността и предлагат достатъчни гаранции за хигиена, и че те могат, от този момент, да бъдат приети с първичен списък, установен в съответствие с член 4, параграф 1 от цитираната директива, на предприятията от които вноса на прясно месо може да бъде разрешен;
като има предвид, че в резултат на Решение 92/390/ЕИО на Комисията от 2 юли 1992 г. относно ветеринарно-санитарните условия и ветеринарното сертифициране при вноса на прясно месо от Хърватия (3), вноса на прясно свинско месо от тази страна вече не е разрешено;
като има предвид, че въпреки това, в съответствие с Решение 92/447/ЕИО на Комисията от 30 юли 1992 г. за изменение на Решение 91/449/ЕИО относно установяване на образците на здравните сертификати, изисквани при внос на месни продукти от трети страни, по отношение на някои страни от Източна Европа (4), вносът на продукти от свинско месо, което е било подложено на обработка, предвидена от това решение, е разрешен; като има предвид, че поради това такива продукти трябва да бъдат произвеждани от свинско месо, получено в одобрените предприятия;
като има предвид, че условията за внасяне на прясно месо от предприятията, които фигурират в списъка, приложен към настоящото решение, остават подчинени на вече приетите разпоредби, както и на спазването на общите разпоредби на Договора и в частност на други ветеринарни регламенти на Общността, по-специално по отношение на ветеринарно-санитарния контрол;
като има предвид, че предвидените мерки от настоящото решение са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Одобряват се за внасяне на прясно месо в Общността предприятията от Република Хърватска, които фигурират в приложението.
2. Вносът от тези предприятия остава подчинен на ветеринарните разпоредби на Общността, установени другаде, и по-специално тези, отнасящи се до ветеринарно-санитарния контрол.
Член 2
Адресати на настоящото решение са държавите-членки.
Съставено в Брюксел на 11 декември 1992 година.

Labels: 17
10
0
3
18